 Sida la ogyahay dawladda Sucuudiga ayaa dabayaaqadii sannadkii ina dhaafay ee 2016 waxay xayiraad mar kale saartay xoolaha nool ee uga soo dhoofi jiray dhammaan dhulka Soomaalida, gaar ahaan Somaliland oo ay lafdhabar dhaqaale u ahayd dhoofinta Xoolaha ee suuqyada Sucuudiga loo dhoofiyo, goaankaas oo aanay dawladda Sucuudiga ilaa hadda waxba ka bedelin, hase yeeshee dalka Djibouti oo aan isagu lahayn xoolo uu dibadda u dhoofiyo balse sannadihii u dambeeyayba ku hawlannaa dhismaha dekeddo xoolaha laga dhoofiyo si uu ula wareego ama si gaar ah ay dawladda Sucuudigu ugu xidho inuu noqdo dalka keliya ee xoolaha nool uga soo dhoofaan Mandaqadda Geeska Afrika, ayaa bilihii u dambeeyay waxaa laga dhoofiyaa xoolaha nool ee tagga dalka Sucuudiga, xoolahaas oo Djibouti uga taga dhinacyada Itoobiya iyo Somaliland, iyadoo xoolo farabadan oo ay sidaan gaadiidka waaweyni xoolaha Somaliland laga qaado ay geeyaan magaalada Lawya-caddo ee ku taal xuduuda u dhaxaysa Somaliland iyo Djibouti. 